การถ่ายทำภาพยนตร์ต่างประเทศในไทย ด้วยการปรับอัตราการคืนเงินเป็นร้อยละ 20-30
นางสาววรรณสิริ โมรากุล ที่ปรึกษากระทรวงวัฒนธรรม กล่าวถึงมาตรการส่งเสริมการถ่ายทำภาพยนตร์ต่างประเทศในไทย ว่า จากที่ไทยเปิดประเทศหลังโควิด -19 คลี่คลาย ในปี 2565 มีรายได้จากการถ่ายทำภาพยนตร์กว่า 6,400 ล้านบาท โดยภาพยนตร์ที่วงเงินไม่ต่ำกว่า 50 ล้านบาท มีส่วนลดร้อยละ 15 แต่หากไม่ต่ำกว่า 100 ล้านบาท จะได้ส่วนลดร้อยละ 20 ทั้งนี้ ในส่วนของวงเงินต่ำกว่า 50 ล้านบาท หากต้องการรับส่วนลดเป็นร้อยละ 20 สามารถทำได้โดยมีเงื่อนไขให้จ้างทีมงานไทย หรือการส่งเสริมท่องเที่ยววัฒนธรรมของไทย สำหรับประเทศที่เข้ามาถ่ายทำมากที่สุด 5 อันดับ ได้แก่ สหรัฐอเมริกา สิงคโปร์ ฮ่องกง อินเดีย และญี่ปุ่น ส่วนการปรับเกณฑ์ วิธีการและเงื่อนไขมาตรการส่งเสริมล่าสุด ได้ปรับปรุง 2 ส่วนคือ ส่วนแรกปรับอัตราการคืนเงิน (Cash Rebate) จากเดิมร้อยละ 15-20 เป็นร้อยละ 20-30 การยกเว้นภาษีนักแสดงต่างชาติ และส่วนที่ 2 ปรับเพิ่มเพดานการคืนเงินจากเดิม 75 ล้านบาทต่อเรื่อง เป็น 150 ล้านบาทต่อเรื่อง ซึ่งจะทำให้เพดานเงินลงทุนสร้างภาพยนตร์ต่อเรื่องเพิ่มขึ้นไปด้วย ขณะเดียวกันไทยยังเพิ่มเงื่อนไขที่เข้มข้นมากขึ้น ด้วยการส่งเสริมภาพลักษณ์ที่ดีของประเทศ ดังนั้นการเข้ามาถ่ายทำภาพยนตร์ต่างประเทศในไทย นอกจากส่งผลดีต่อเศรษฐกิจและสังคมในภาพกว้าง มีเงินจากการลงทุนของบริษัทภาพยนตร์หมุนเวียนในเศรษฐกิจไทยเพิ่มขึ้น 900-1,200 บาทต่อปี กระจายรายได้ไปสู่ภาคส่วนต่างๆ แล้ว และการที่ชาวไทยได้ร่วมงานกับคณะถ่ายทำภาพยนตร์ต่างประเทศ นอกจากจะให้คนไทยได้รับการจ้างงานเพิ่มกว่า 800 อัตราต่อปี ยังเป็นการเพิ่มทักษะและประสบการณ์ในการพัฒนาอุตสาหกรรมภาพยนตร์ไทยสู่ระดับสากลด้วยสำหรับในปี 2566 นี้ คาดว่าประเทศไทยจะมีรายได้ จากการถ่ายทำภาพยนตร์ต่างประเทศในไทยไม่ต่ำกว่า 6,000 ล้านบาท นอกจากนี้ คณะกรรมการภาพยนตร์และวีดิทัศน์แห่งชาติ ยังพยายามร่วมมือกับต่างชาติด้วยการทำความตกลงการขอเป็นเจ้าของลิขสิทธิ์ร่วมกับสหรัฐอเมริกา ญี่ปุ่น และเกาหลี